Kamu bisa jelasin ke aku soal Kedhuk bèji dalam bahasa jawa?

Kedhuk bèji ya iku salah sawijining upacara ing Désa Tawun, Kacamatan Padas, Kabupatèn Ngawi. Ing Désa Tawun iku ana sendhang sing jenengé padha karo jeneng désané. Watara setahun pisan ing dina Selasa Kliwon dianakaké upacara ritual ing sendhang Tawun iku. Tradhisi sing wis turun tumurun iku dianakaké saben bubar panèn. Upacara ritual iku karan Kedhuk Bèji, ya iku upacara ngresiki sendhang saka regedan sing wis setahun ana ing sendhang iku. Sing dikarepaké saka upacara Kedhuk Bèji iku ya iku ngedhuk utawa ngresiki sumber saka regedan. Wosé ritual Kedhuk Bèji iki ana ing nyilep utawa nyimpen kendhi ana ing punjeré sumber sendhang mau. Pusat sumber mau dumunung ing njero guwa sing ana ing sendhang. Saben taun kendhi sing ana ing njero gua mau disalini sarana upacara iki.